CELEX: 62011CN0255
Language: fi
Date: 2011-05-24 00:00:00
Title: Asia C-255/11: Ennakkoratkaisupyyntö, jonka Amtsgericht Geldern (Saksa) on esittänyt 24.5.2011 — Nadine Büsch ja Björn Siever v. Ryanair Ltd

30.7.2011   
            
            
               FI
            
            
               Euroopan unionin virallinen lehti
            
            
               C 226/15
            
         Ennakkoratkaisupyyntö, jonka Amtsgericht Geldern (Saksa) on esittänyt 24.5.2011 — Nadine Büsch ja Björn Siever v. Ryanair Ltd
   (Asia C-255/11)
   2011/C 226/28
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Amtsgericht Geldern
   
      Pääasian asianosaiset
   
   
      Kantajat: Nadine Büsch ja Björn Siever
   
      Vastaaja: Ryanair Ltd
   
      Ennakkoratkaisukysymykset
   
   
               1)
            
            
               Onko asetuksen N:o 261/2004 (1) 7 artiklassa säännellyssä oikeudessa korvaukseen kyseessä vahingonkorvausvaatimus, johon sovelletaan Montrealin yleissopimuksen (2) 29 artiklan ensimmäisen virkkeen perusteella kyseisessä yleissopimuksessa määrättyjä rajoituksia, kun se myönnetään lennon pitkäaikaisen viivästymisen vuoksi?
            
         
               2)
            
            
               Onko asetuksen N:o 261/2004 7 artiklan mukainen oikeus korvaukseen Montrealin yleissopimuksen 29 artiklan toisessa virkkeessä tarkoitettu muu kuin korvausluonteinen hyvitys sikäli kuin se ylittää sen vahingon määrän, joka matkustajalle lennon pitkäaikaisen viivästymisen vuoksi aiheutui? Merkitseekö tämä sitä, että oikeutta korvaukseen ei ole, vai onko korvaus viivästymistapauksissa vain tosiasiallisesti aiheutuneen vahingon suuruinen?
            
         
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL L 46, s. 1)
   
      (2)  Yleissopimuksen tekemisestä tiettyjen kansainvälistä ilmakuljetusta koskevien sääntöjen yhtenäistämisestä (Montrealin yleissopimus) Euroopan yhteisön puolesta 5.4.2001 tehty neuvoston päätös (EYVL L 194, s. 38)